Η KLEEMANN δωρίζει 21 σύγχρονες ηλεκτρικές κλίνες Μονάδων Εντατικής Θεραπείας (ΜΕΘ) στα νοσοκομεία της χώρας. Οι νέες κλίνες θα τοποθετηθούν στις ΜΕΘ των δεκατριών βασικών και αναπληρωματικών νοσοκομείων αναφοράς, καθώς και σε νοσοκομεία των νομών Θεσσαλονίκης και Κιλκίς.

Αναφερόμενος στην απόφαση της εταιρίας, ο Διευθύνων Σύμβουλος της KLEEMANN, κ. Κωνσταντίνος Κουκούντζος δήλωσε: "Η εταιρική κοινωνική ευθύνη έχει αποτελέσει διαχρονικά την πυξίδα μας σε πολλές δράσεις και πρωτοβουλίες. Έτσι και τώρα, στις δύσκολες ώρες που περνά η πατρίδα μας, θέλουμε να συμβάλουμε στην κοινή προσπάθεια για την αντιμετώπιση της πανδημίας και την προστασία της υγείας του ελληνικού λαού. Η ενίσχυση των ΜΕΘ αποτελεί πρώτη προτεραιότητα. Ελπίζουμε ωστόσο, οι κλίνες αυτές να μην χρειαστεί να χρησιμοποιηθούν στην παρούσα συγκυρία και να μείνουν ως παρακαταθήκη για το εθνικό σύστημα υγείας".

Συγκεκριμένα, οι 21 κλίνες θα τοποθετηθούν στα νοσοκομεία: ΓΝ Νοσημάτων Θώρακος Αθηνών "Η Σωτηρία", ΓΝ Αθηνών "Ο Ευαγγελισμός", ΠΓΝ "Αττικόν", ΓΝ Ελευσίνας "Θριάσιο", ΠΓΝ Θεσσαλονίκης ΑΧΕΠΑ, ΠΓΝ Αλεξανδρούπολης, ΓΝ Πτολεμαΐδας "Μποδοσάκειο", ΠΓΝ Λάρισας, ΓΝ Λαμίας, ΠΓΝ Πατρών "Παναγιά η Βοήθεια", ΠΓΝ Ιωαννίνων, ΠΓΝ Ηρακλείου, ΓΝ Χανίων "Ο Άγιος Γεώργιος", ΓΝΘ "Άγιος Παύλος", ΓΝΘ "Γ.ΓΕΝΝΗΜΑΤΑΣ - ΑΓ.ΔΗΜΗΤΡΙΟΣ" (οργανική μονάδα έδρας Γ. ΓΕΝΝΗΜΑΤΑΣ), ΓΝΘ "Γ.ΠΑΠΑΝΙΚΟΛΑΟΥ", ΓΝΘ ΠΑΠΑΓΕΩΡΓΙΟΥ, ΓΝΘ ΙΠΠΟΚΡΑΤΕΙΟ, Αντικαρκινικό Νοσοκομείο Θεσσαλονίκης "ΘΕΑΓΕΝΕΙΟ" και στο ΓΝ Κιλκίς.